b'\n_START_ARTICLE_\nMot\xc3\xb6rhead\n_START_SECTION_\nPovijest sastava\n_START_PARAGRAPH_\nMot\xc3\xb6rhead \xc4\x87e se najbolje shvatiti ako se krene od samoga po\xc4\x8detka njihovog djelovanja, dakle od svih sastava u kojima su svirali budu\xc4\x87i \xc4\x8dlanovi Mot\xc3\xb6rheada, gdje se polako formirao njihov stil. Shvatiti njihov stil se mo\xc5\xbee na na\xc4\x8din da se krene slu\xc5\xa1ati Rockin Vickers, Sam Gopal, Hawkwind, Pink Fairies pa tek onda prvi album "On parole" pa sve prema zadnjem albumu, zna\xc4\x8di doslovno tim redosljedom. Lemmy je svirao u sastavima Rockin Vickers (gdje je snimio jedan album), Sam Gopal (album Escalator), te Hawkwind (albumi: Hawkwind, In Search of Space, Doremi Fasol Latido, Space ritual, Hall of the Mountain Grill i Warrior on the Edge of Time). _NEWLINE_Lemmy nije svirao na prva dva Hawkwind-ova albuma ali su ta prva dva albuma stilski ista i izuzetno bitna za Hawkwind pa pritom kasnije i za Motorhead. Tu je jo\xc5\xa1 i sastav Pink Fairies u kojima je svirao njihov prvi gitarist Larry Wallis, te s njima snimio sljede\xc4\x87e albume osim prva dva na kojima je nastupio Paul Rudolf, ina\xc4\x8de Paul Rudolf je 1975. zamijenio Lemmy-a u Hawkwind-u, a Paul Rudolfa je zamijenio Larry Wallis u Pink Fairies-u. Albumi su: Never Never Land, What a Bunch of Sweeties, Kings of Oblivion, Live at the Roundhouse 1975 i Kill \xc2\xb4Em and Eat \xc2\xb4Em. Motorhead je nemogu\xc4\x87e i potpuno krivo usporedjivati ili stavljati u istu skupinu glazbenika kao \xc5\xa1to su metal grupe. _NEWLINE_Motorhead-e ako ih se \xc5\xbeeli ve\xc4\x87 s nekim trpati u isti ko\xc5\xa1 onda ih se jedino mo\xc5\xbee stavljat sa grupama iz kojih su nastali i sa takvim vrstama glazbe i skupinama kao \xc5\xa1to su Pink Fairies, Hawkwind, Deviants itd. Ina\xc4\x8de, polovica prvog Mot\xc3\xb6rheadovog albuma On Parole sadr\xc5\xbei pola skladba od sastava Hawkwind i Pink Fairies, \xc5\xa1to ukazuje na utjecaj tog progresivnog rock stila i garage rock stila na Mot\xc3\xb6rhead. Kada se Mot\xc3\xb6rhead poslu\xc5\xa1a ovakvim redoslijedom onda postaje jasno za\xc5\xa1to Lemmy i ostali \xc4\x8dlanovi sastava od samih po\xc4\x8detaka govore "Mot\xc3\xb6rhead je rock n\' roll, a ne (heavy) metal. Oduvijek smo rock n\' roll... rock n\' roll je bu\xc4\x8dan, rock n\' roll je brz i to smo mi..." Iz tog razloga je potpuno krivo ih smatrati metal bandom. Kako Lemmy ka\xc5\xbee da se jedino Motorhead mo\xc5\xbee opisati je "rock n roll or hard rock is fine, I guess..."_NEWLINE_Mot\xc3\xb6rhead je nastao prije metala i punka. Slu\xc5\xbebeno, metal je nastao kao "British heavy metal movement" u 1980. godini, punk slu\xc5\xbebeno u 1977., dok je Mot\xc3\xb6rhead nastao 1975. godine. Njihova se glazba mo\xc5\xbee opisati kao "prljavi i bu\xc4\x8dni rock and roll". Njihova \xc5\xbeivotna filozofija sli\xc4\x8dna je onoj koju su imali hipiji, kontra plemenskog na\xc4\x8dina razmi\xc5\xa1ljanja, ljudskog primitivizma, politi\xc4\x8dara i drugog. Sveprisutan je humor u stilu Montyja Pythona, \xc4\x8dak je i Michael Palin gostovao i odr\xc5\xbeao govor na njihovom albumu Rock \'n\' Roll.'